# pismigañ
## Brezhoneg
### Etimologiezh

    Eus pizh ha mig amprestet digant al latin : mīca « bruzunenn », gant al lostger -añ .

### Verb

pismigañ /pisˈmiːɡã/, pe pismigat /pisˈmiːɡat/, verb kreñv eeun (displegadur):
* Pismigañ boued : debriñ tammoù bihan eus ar boued hepken, pe gorrek, en ur chaokat ar boued e-pad pell a-raok e lonkañ, gant ur min displijet.
** Ar valafenn hedro o fismige hag a floure o bleud gant hec'h eskell voulouz-seiz. — (Jakez Riou, Geotenn ar Werc'hez ha danevelloù all, Al Liamm, 1957, p. 13.)
** Rivanon a oa aet kuit e naon. Ar verc'h ne rae ivez nemet pismigañ gant he bizied gwenn ar grampouezhenn ledet dezhi war he barlenn. — (Jakez Riou, Geotenn ar Werc'hez ha danevelloù all, Al Liamm, 1957, p. 68.)
** A-boan m'en deus pismiget e bladad. — (Kristian ar Braz, Kest, Keit Vimp Bev, 2009, p. 14.)
** Debr ! Na zalc'hez ket da bismigañ ar boued-se. Ar re-se na sac'hint neblec'h ! — (Jules Gros, Le trésor du breton parlé Deuxième Partie, 1970, p. 415.)
** Ne rae nemet pismigat ar farz ... — (PGAZ, p. 70.)
* Pismigañ douar : labourat fall an douar.
* Pismigañ al labour : ober van da labourat.
** Pismigañ al labour — (Jules Gros, Le trésor du breton parlé Deuxième Partie, 1970, p. 415.)
* (dre skeudenn-lavar) Klask kavout abeg en un dra bennak.
pismigañ verb gwan
* Ober van da ober un dra bennak (da zebriñ, da labourat); chom da lugudiñ.
** Sell 'vat hag a zo o pismigañ aze, oc'h ober nebeut a dra. — (Jules Gros, Le trésor du breton parlé Deuxième Partie, 1970, p. 415.)
* Furchal, firbouchal en ur pezh arrebeuri.

#### Deveradoù

* pismiger
* pismigerezh
* pismigus

#### Stummoù rannyezhel

* pisminkat e Treger — (Jules Gros, Le trésor du breton parlé Deuxième Partie, 1970, p. 415.)

#### Troidigezhioù

* galleg : faire la fine bouche , faire le difficile
* galleg : critiquer
* galleg : musarder
* galleg : farfouiller

### Daveoù

Roll an daveoù :
* : Lexique Étymologique des termes les plus usuels du Breton Moderne, p. 225.